সন্ত্ৰাস বিৰোধী বাহিনীৰ দ্বাৰা কানপুৰত গ্ৰেপ্তাৰ হোৱা অসমৰ হোজাইৰ সন্তান তথা হিজবুল মুজাহিদীনৰ সদস্য কামাৰুজ জামানক ৬ অক্তোবৰত অসমলৈ অনা হৈছে। তেওঁক অসম আৰক্ষীয়ে বিশেষ মাৰাথন জেৰা চলাব বুলি জানিব পৰা গৈছে।
অসম আৰক্ষীৰ বিশেষ সঞ্চালক প্ৰধান (বিশেষ শাখা) পল্লৱ ভট্টাচাৰ্য্যই আজি সংবাদ মাধ্যমৰ আগত এই কথা জানিবলৈ দিয়ে।
"আমি জামানক জেৰা কৰিবৰ বাবে কিছু দিনৰ বাবে ইয়ালৈ আনিছো। আমি তেওঁক অহা ১০ অক্তোবৰত উত্তৰ প্ৰদেশ আৰক্ষীৰ হাতত তেওঁলোকে চলাই থকা তদন্ত প্ৰক্ৰিয়াৰ বাবে গতাই দিম।" এইদৰে কয় পল্লৱ ভট্টাচাৰ্য্যই।
উল্লেখযোগ্য যে কাশ্মীৰৰ বিচ্ছিন্নতাবাদী তথা সন্ত্ৰাসবাদী সংগঠন হিজবুল মুজাহিদীনৰ সদস্য হিচাপে যোগদান কৰা বুলি পোৱা তথ্যৰ ভিত্তিত যোৱা ১৩ ছেপ্তেম্বৰত উত্তৰ প্ৰদেশৰ কানপুৰত সন্ত্ৰাসবাদী বিৰোধী বাহিনীয়ে গ্ৰেপ্তাৰ কৰিছিল কামাৰুজক।
আৰক্ষীয়ে জনোৱা মতে, কামাৰুজে জন্মু আৰু কাশ্মীৰত কৰ্মৰত হৈ থাকোতেই সন্ত্ৰাসবাদী সংগঠনটোত যোগদান কৰে আৰু অসমতো আহি সংগঠনটোৰ বাবে সদস্য ভৰ্তি অভিযান চলাইছিল। তেওঁ গ্ৰেপ্তাৰ হোৱা পূৰ্বে আগষ্ট মাহত অসমৰ হোজাই জিলাৰ কচুৱাত ৰিয়াজুদ্দিন ভূঞা নামৰ এজনৰ ঘৰত ভালেকেইদিন থাকি গৈছিল।
কামাৰুজক সহায় কৰাৰ অভিযোগত আৰক্ষীয়ে হোজাইৰ পৰা ৰিয়াজুদ্দিন ভূঞাৰ উপৰি আন কেইবাজনকো আটক কৰিছিল।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
